CELEX: 32005R0387
Language: hu
Date: 2005-03-08 00:00:00
Title: A Bizottság 387/2005/EK rendelete (2005. március 8.) az avokádó forgalmazási minőségszabványának megállapításáról szóló 831/97/EK rendelet módosításáról

9.3.2005   
            
            
               HU
            
            
               Az Európai Unió Hivatalos Lapja
            
            
               L 62/5
            
         
      A BIZOTTSÁG 387/2005/EK RENDELETE
   
   (2005. március 8.)
   az avokádó forgalmazási minőségszabványának megállapításáról szóló 831/97/EK rendelet módosításáról
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 2. cikke (2) bekezdésére,
   mivel:
   
               (1)
            
            
               Az Egyesült Nemzetek Európai Gazdasági Bizottságának a romlandó termények szabványosításával és a minőség fejlesztésével foglalkozó munkacsoportja (ENSZ-EGB) a közelmúltban módosította az avokádó forgalmazására és kereskedelmi minőségellenőrzésére vonatkozó FFV-42 szabványt. Az egyértelműség és a nemzetközi átláthatóság végett az ilyen módosításokat figyelembe kell venni a 831/97/EK bizottsági rendeletben (2).
            
         
               (2)
            
            
               Az avokádó érettsége és fejlettsége szárazanyag-tartalma alapján határozható meg. A beérésre alkalmatlan gyümölcsök kiszűrése végett be kell vezetni a szárazanyag-tartalomra vonatkozó minimumkövetelményt.
            
         
               (3)
            
            
               A kisméretű Hass-avokádó kereskedelme növekszik és megfelel egyes fogyasztók igényeinek. Ezért szükséges az erre az avokádófajtára vonatkozó legkisebb méret csökkentése.
            
         
               (4)
            
            
               A 831/1997/EK rendeletet ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 831/1997/EK rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   Ezt a rendeletet 2005. május 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. március 8-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 297., 1996.11.21., 1. o. A legutóbb a 47/2003/EK bizottsági rendelettel (HL L 7., 2003.1.11., 64. o.) módosított rendelet.
   
      (2)  HL L 119., 1997.5.8., 13. o. A legutóbb a 907/2004/EK rendelettel (HL L 163., 2004.4.30., 50. o.) módosított rendelet.
   
      MELLÉKLET
      A 831/1997/EK rendelet melléklete a következőképpen módosul:
      
                  1.
               
               
                  A II. cím (A minőségre vonatkozó előírások) a következőképpen módosul:
                  
                              a)
                           
                           
                              az A. pontban (Minimumkövetelmények) a második albekezdés helyébe a következő szöveg lép:
                              „Az avokádó legyen kemény és gondosan szedett.”
                           
                        
                              b)
                           
                           
                              a következő Aa. ponttal egészül ki:
                              „Aa.   Érettség
                              Az avokádó legyen olyan fejlettségű, amelyben már elérte azt a fiziológiai állapotot, amely lehetővé teszi, hogy az érési folyamat a befejezéséig folytatódjon.
                              A gyümölcs állandó tömegig történő szárítással mért minimális szárazanyag-tartalma a következő legyen:
                              
                                          —
                                       
                                       
                                          21 % a Hass fajta esetében,
                                       
                                    
                                          —
                                       
                                       
                                          20 % a Fuerte, a Pinkerton, a Reed és az Edranol fajták esetében,
                                       
                                    
                                          —
                                       
                                       
                                          19 % az egyéb fajták esetében, kivéve az Antillákról származó fajtákat, amelyek szárazanyag-tartalma alacsonyabb lehet.
                                       
                                    Az érett gyümölcs nem lehet keserű ízű.”
                           
                        
            
                  2.
               
               
                  A III. cím (A méretre vonatkozó előírások) a következőképpen módosul:
                  
                              a)
                           
                           
                              az első albekezdésben található táblázat a következő sorral egészül ki:
                              
                                          „80–125 (csak a Hass fajta esetében)
                                       
                                       
                                          S (1)”
                                       
                                    
                        
                              b)
                           
                           
                              A második albekezdés helyébe a következő szöveg lép:
                              „Az avokádó legkisebb tömege nem lehet 125 grammnál kevesebb, kivéve a Hass fajtát, amely nem lehet 80 grammnál kevesebb.”
                           
                        
            
         (1)  Azonos csomagolási egységen belül a legnagyobb és a legkisebb avokádó közti különbség nem haladhatja meg a 25 grammot.